पाएं अपने शहर की ताज़ा ख़बरें और फ्री ई-पेपरडाउनलोड करें
थाना अंतर्गत राजहारा ग्राम निवासी हरिद्वार पांडेय के इकलौते पुत्र 32 वर्षीय शशि कुमार पांडेय की शनिवार तड़के नई दिल्ली की सीमा क्षेत्र पलवल के पास सड़क दुर्घटना में मौत हो गई। वह आर्मी मेडिकल ब्रांच नई दिल्ली में कार्यरत थे। शशि कुमार पांडेय कोरोना पीड़ित मरीजों की जान बचाने के काम में बेहद जरूरी ऑक्सीजन सिलेंडर फरीदाबाद से ट्रक में लेकर दिल्ली लौट रहे थे ।
इसी क्रम में ऑक्सीजन से भरा ट्रक सीमावर्ती पलवल गांव के समीप आगे चल रहे ट्रक से जोरदार टक्कर हो गई। इसमें शशि कुमार पांडेय को माथा , चेहरे व आंख में गंभीर चोट लगी और मौके पर ही उनकी मौत हो गई। घटना की खबर गांव व घर तक पहुंचते ही परिजनों की चीत्कार से माहौल गमगीन हो गया। घर के इकलौते चिराग के अचानक बुझ जाने से पत्नी व अनाथ हो गए दो बच्चे एवं पिता दहाड़ मार कर रो रहे थे। शशि हरिद्वार पांडेय के इकलौते पुत्र थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn